پیر بوداق (والی)

ابوالفتح پیر بوداق و یا داها چوْخ تانؽندیغی آدؽ ایله پیربوداق جهانشاهؽن ۴-جۆ اوْغلو قاراقویونلولار دؤلتینین شیراز والیسی (۱۴۵۶-۱۴۶۰) بغداد والیسی (۱۴۶۰-۱۴۶۶) . حاکیم اوْلدوقلاری شهرلرده سیاسی و ایقتصادی ثابیتلیک قۇرموش، بۇنا گؤره‌ده اؤز دؤورونده مشهۇرلاشمیشدیر. اوْ، اینجه‌صنعته عائید کیتاب‌خانا قۇردورماغی، مدنیته حامیلیک ائتمه‌سی، بغدادی اینجه‌صنعتین مرکزینه چئویرمه‌سی ایله تانؽنمیشدیر. اوْ، بۇ کیتابلاردا اینجه‌صنعتین ان بؤیوک هامیسی اوْلان تۇرکمان کیمی تصویر ائدیلمیشدیر.

پئشه و حیاتی
پیر بوداق قاراقویونلو سۆلاله‌سیندن اوْلان جهانشاهؽن  بؤیوک اوْغلو ایدی و ۱۲۰۰-جۆ ایللرده موغول ایشغاللارؽ ایله غربه کؤچ ائتمیش بیر قروه تۆرکمن چوْبانیندان تؤرمیشدی. ۱۲۰۰-جۆ و ۱۳۰۰-جۆ ایللر عرضینده تۆرکمن حؤکم‌دارلاری اوْرتا آسیا اراضیلرینی اله کئچیرمک اۆچون یۆروشلره باشلادؽلار و ۱۳۰۰-جۆ ایللرین اوْرتالاریندا قالیب گۆجه چئوریلدیلر.
اوْ، گۆجلو بیر عائله‌ده آنادان اوْلوب. عمیسی شاه محمد ۱۴۱۱-۱۴۳۳-جۆ ایللر آراسؽندا بغدادین حؤکم‌داری اوْلوب. باباسؽ قارا یۇسیف ۱۴۱۰-جۇ ایلدن پیر بوداغین آتاسؽ جهانشاه ۱۴۳۹-جۇ ایلده اوْنون یئرینه کئچه‌نه قدر آذربایجانؽن حؤکم‌داری اوْلوب. بیر ایل اول جهانشاه تئیموری شاهرخو دستکلدی‌یینه گؤره مۆکافات اوْلاراق تبریز حؤکم‌داری تعیین ائدیلمیشدی. بۇندان سوْنرا اوْ، تبریزی اؤز ایمپریاسؽنین پایتخاتؽ کیمی تعیین ائتدی و ۱۴۶۷-جی ایلده وفات ائدنه قدر اوْرادا حؤکمرانلیق ائتدی. ۱۴۴۷-جی ایلده تئیموری حؤکم‌دارینین اؤلوموندن سوْنرا جهان شاه تئیموری ایمپئریاسؽنین حؤکم‌داری اوْلدو و شاه و یا سولطان عۆنوانی گؤتوردو. اولدن اوْنون ایمپئریانؽ گئنیشلندیرمک آمبیسییالارؽ آشکار ایدی. ۱۴۴۷-۱۴۵۸-جی ایللر آراسؽندا جهانشاه و اوْغوللاری اوْرتا آسییادا گئنیش بیر اراضینی فتح ائتدیلر. ۱۴۵۳-جۆ ایلده اوْغوللارین ان جسۇرو اوْلان پیر بوداق قومو فتح ائتدی، آتاسؽ ایسه فارسؽ، اصفهانؽ و شیرازی اله کئچیردی.Shahmoradi, S.M., Moradian1, M.P., and Montazerolghaem, A., The Religion of the Kara Koyunlu Dynasty: An Analysis", Asian Culture and History, Vol. 5, No. 2; 2013, pp 95-103
۱۴۵۴-جۆ ایلده پیر بۇداق کیرمان و یزدی فتح ائدن بیر اوْردویا رهبرلیک ائتدی. ۱۴۵۷-جی ایلده جهانشاه خوْراسانی دا داخیل اوْلماقلا، شرقی ایرانؽ اله کئچیردی و ۱۴۵۸-جی ایلده هراتا گیره‌رک تاخت-تاجا صاحیب اوْلدو.Bey Zardabli, I., The History of Azerbaijan: From Ancient Times to the Present Day, Lulu.com, 2014, pp 223-224 ۱۴۶۰-جؽ ایللره قدر جهانشاه ایمپئریاسؽ غربدکی تورکیه سرحدیندن، ایکی عراقدان، کیرماندان و فارس کؤرفزی  ساحیل‌لرینده‌ن اۇزانیردی.Browne, E.G., A History of Persian Literature under Tartar Dominion (AD 1265-1502) , Cambridge University Press, (1920) 2013, p. 402; Ray, S., "Ancestry and Early Life of Bairam Khan", Proceedings of the Indian History Congress, Vol. 16, 1953, pp. 248-251; Wilber, D.N., Iran: Past and Present, Princeton University Press, 1975, p. 59; Van Donzel, E.J. (ed.), Islamic Desk Reference, BRILL, 1994, p. 353

بونلارا دا باخ
قاراقویونلولار
جهان شاه
شاهرۇخ

قایناقلار